Rhyme Assassin

Rhyme Assassin, (alizaliwa 3 Aprili, 1981), alivyozaliwa alijulikana kama Tichaona Monera, ni mwanamuziki wa hip hop kutoka nchini Zimbabwe anaishi Uingereza, ambaye alianza kung'ara baada ya kuachia kibao chake cha Party People mwaka 2014.

 Maisha ya awali 
Rhyme Assassin alizaliwa Chikomba, Chivhu na kukulia mji mkuu wa Zimbabwe katika kitongoji cha Harare na Houghton Park.

Rhyme Assassin alianza muziki mnamo mwaka  2000 akifanya mashindano ya kurap hadi mwaka 2002 alipo ondoka na kuelekea nchini uingereza, akarudia tena maisha yake ya muziki mnamo mwaka 2012, alipokutana na mtayarishaji wa muziki Deep Voice ambaye aliibua tena mapenzi ya Rhyme katika muziki na kuanza kuandika na kurekodi muziki.

Rapa huyu alijizolea umaarufu zaidi mnamo mwaka 2014 baada ya kuachia muziki wake uitwao "Party people" akimshirikisha T9yce. Mziki huu ulikuwa ukishika nambari moja katika vituo vikubwa vya redio huko  Zimbabwe na ulikuwa katika chati ya ZBC Power FM ya Zimbabwe kwa muda wa wiki 12 katika vipindi vyote vya kila siku vya  Power FM, na pia katika chati ya nyimbo 10, na ya wiki ya nyimbo 20 na kuingia katika 50 bora ya nyimbo 100  kwenye chati ya Power FM ya mwaka 2014.

 Marejeo 

Jamii:Wanamuziki wa Zimbabwe
Jamii:Arusha Editathon Muziki
Jamii:1lib1ref 2023